
KISDOBOS KÉPTÁR 


Egri József: Betlehemjárás (Karácsonyi ének) 


Az 1883 és 1951 között élt művészt a , Balaton festőjé- 
nek" nevezik. Ismert festményeit a víz és a napfény áttetsző 
ragyogása jellemzi. Ez a különös ragyogás világítja át ezen 
a festményen az egyszerű parasztszobát. Az örvendetes, 
ünnepi esemény alkalmából maskarás énekes köszöntők, 
betlehemesek érkeztek . . . 

Szepesi Attila versei 
Didergő 


Karácsony ünnepére 
rigó száll a fenyőre, 
cinke száll a fenyőre. 


Rúgja a havat, rúgja, 
a szálló fenyőágat 
ezüsttel csillagozza. 


Verdes a szárnya, verdes, 
az erdőn szelek zúgnak, 
dermesztő, vad hideg lesz. 


Jégcsap nő minden ágon: 
rigóval, cinegével 
didereg a karácsony. 


Zúzmarás vers 


Csupa fehér a fenyves, 
zúzmarás. 

Fehér a völgy, az ösvény, 
fehér a ház. 


Megőszült a hegyoldal, 
csillám-fehér. 

A vakond és a mókus 
aludni tér. 


Bandázik cinke, csuszka, 
tovarepül. 

Diderget a december 
kívül-belül. 


Csupa csillag az erdő, 
ezüstfehér. 

Zúzmarás ágakon hintál 
a holdkaréj. 


Bandázó baglyok 


Bandázó baglyok ülnek 

görbe fán. 

Szunnyadnak lehunyt szemmel 
egész délután. 


Egyik kitárja szárnyát, 
verdes kicsit. 

Másik felfújja tollát, 
berzenkedik. 


Felszállnak alkonyatkor, 
keringenek. 

Nézik a távol-fénylő 
kék vizeket. 


A decemberi tájra 
homály borul... 

Kilenc vén bagoly röpdös 
álmatlanul. 


Kiss Ilona rajza 


Tordon Ákos 


Mehnyből az angyal 


Ha van mennyei ablak — s már miért ne len- 
ne —, melyből az angyalok letekintenek a Föld- 
re, mint ama egykori szent karácsony éjszaká- 
ján, bizony, békességet nemigen találhattak vol- 
na, hiszen még javában tombolt a második vi- 
lágháború. Krisztus után 1944-et írt az emberi- 
ség, s azt legfeljebb csak remélni lehetett, hogy 
ez lesz az utolsó háborús karácsony. Nem, az 
angyali tekinteteknek túlontúl sok ennyi pokoli 
szenvedés látása, jobb tehát, ha ki se nyitják a 
mi agyongyötört, vérbeborult földünkre nyíló 
égi ablakot, s helyette, hátat fordítva minden 
esztelen, gonosz pusztításnak, vidám hozsánná- 
zással dicsérik az Urat. Az ablak tehát zárva 
maradt. De egy bolondos égi fuvallat hirtelen 
mégis feltépte, s azon nyomban besüvítettek a 
mennyei terembe a földi szenvedések. Az éneklő 
angyalok beleborzongtak a szenvedések szelé- 
be: tüsszögni és köhögni kezdtek, s egyszeriben 
berekedtek. Az angyalkórus karnagya ijedtében 
a vezénylő pulpitusról a kinyílt és csapkodó 
szárnyú ablakhoz röppent, de mert közben az 
égi fuvallat égi orkánná erősödött, egymaga 
nem birkózott meg az ablaktáblák becsukásá- 
val. 

Az angyalok még sosem tüsszögtek, sosem 
köhögtek, sosem rekedtek be. Az angyaloknak 
sosem fájt a torkuk, a gyomruk, de még a szár- 
nyuk hegye sem. Erthető, hiszen az angyalok 
nem ismerték a betegséget. Most megzavarod- 
tak: se láttak, se hallottak, csak tüsszögtek és 
köhögtek egyfolytában. 

Szegény karnagy-angyal is tüsszögött és kö- 
högött, mégpedig fortisszimóban. Így nem cso- 
da, hogy nem tudott megbírkózni az ide-oda 
csapkodó ablaktáblákkal. 

Mindössze egyetlen egy angyal nem tüsszö- 
gött, pedig valamennyiük közül ő volt a legcin- 
gárabb. Olyan cingár volt, hogy mellette még a 
legvékonyabb pókfonál is vastagnak tűnt volna. 
Hát ez a cingár angyal ott termett a viaskodó 

karnagy-angyal mellett, és az ördögbe is! Olyan 
ügyesen és akkora erővel segített neki, hogy már 
majdnem sikerült becsukniuk a mennyei abla- 
kot. Ám mi történt ekkor?! A karnagy- vtásálje 
akkorát tüsszentett, hogy még Szent Péter, 
Mennyek Kapujának őre is összerázkódott, ői 
ijedtében elejtette kezéből a mennyország kul- 
csait. De ez lett volna még a kisebbik baj, hiszen 
Szent Péter körül mindig ott lebzselnek a szol- 
gálatkész angyalpalánták, akik most is lehajol- 
tak helyette, és udvariasan átadták néki a leej- 
tett kulcsokat. A nagyobb baj az volt, hogy az 
óriási tüsszentés ereje kiröpítette az ablakból 
minden angyalok legcingárabbikát. 

Szegény mennyből az angyal szent karácsony 
éjszakáján repült ki a mennyek ablakából! És 
hová? Egyenest a háborús földgolyóra, az ágyú- 
zások és bombázások tüzes poklába. Igen, meg- 
állíthatatlanul és menthetetlenül pottyant a 
földre a szegény kis, cingár angyalka . . . Mire a 
szerencsétlen karnagy-angyal észbe kaphatott 
volna, már földet is ért szegényke. 

Ugyan hol érjen földet egy angyal, ha nem az 
Isten háza előtt? Az ősi templom hegyes, karcsú 
tornya sötéten fúródott a fekete karácsonyi éjbe 
egy sokat bombázott város romos főterén. Fény 
semerre sem pislákolt: vaksötét volt — elsötítés 
volt; a pincékben, óvóhelyeken gyújtott kará- 
csonyi gyertyák fénye nem szüremlett ki a föld 
alól és lobogó lángja halványan világította meg 
a köréje gyűlt halálsápadt, reménytelen arcokat. 

kk: 

Ugyanezen a napon, hajnalok hajnalán egy 
cingár fiatalember lopózott ki egy körülzárt kis 
falucskából. A falut nem az ellenség zárta körül, 
hanem saját hadseregének tábori csendőrsége. 
Előtte való nap dobolták ki, hogy másnap reg- 
gel elviszik a 16 és 60 közötti férfilakosságot. 
A fiatalember húsz éves múlt, de mert gyűlölte 
az öldöklő háborút, nem vonult be: fegyver 
helyett a bujdosást választotta. Rokonai éltek 


ebben a kicsi faluban, náluk keresett menedé- 
ket. Édesanyját is magával vitte, mert amikor 
bombázni kezdték közeli szülővárosát minde- 
nük odaveszett. 

A rokonok féltek, nem akarták tovább búj- 
tatni. De hogy kimutassák jószívűségüket pogá- 
csával, szalonnával és almával tömték meg ta- 
risznyáját. A fiatalember megköszönte, és elbú- 
csúzott a rokonoktól. De a reggelt nem várta 
meg. Még az első kakasszó előtt sikerült kereket 
oldania. Egyedüli segítője a sötétség volt. Nem 
az utat választotta, mert minden utat és hidat 
csendőrök, katonák strázsáltak. A felázott, sár- 
tengerré vált földeken át menekült, hol kúszva, 
hol térdig vízben vagy sárban gázolva. Amikor 
a melléje szegődött sötétség ritkulni kezdett a 
reggel közeledtére, hirtelen jótékony vastag köd 
telepedett a tájra, s ő ment, ment a ködben, 
eltévedhetetlen bizonyossággal, ahogy a vadlu- 
dak vonulnak késő őszi égi vándorútjukon a 
velük született ősi iránytű segítségével. Így ért 
be a félig rommá lett városba, hogy bekopogjon 
rokonhoz, baráthoz, ismerőshöz. 

Távolról ágyúmoraj hallatszott, a szovjet csa- 
patok már a Garamig törtek előre. Itt, a város- 
ban, a bombatépte utakon német páncélosok 
kerülgették dübörögve a bombatölcséreket ; ka- 
tonák meneteltek ; katonai teherautók húztak el 
menetoszlopokban ; motorkerékpáros katonák 
cikáztak erre-arra ; civilek lapultak a romos fa- 
lakhoz; menekültek tömegei tűntek elő tana- 
kodva a ködből, hogy aztán ismét elnyelje őket 
a szürkeség. 

A fiatalember ment, csak ment: baráttól ba- 
ráthoz, ismerőstől ismerőshöz. Voltak, akik el- 
menekültek, voltak, akik meghaltak s voltak, 
akik ajtót nyitottak. Ajtót nyitottak, de mikor 
megtudták, mijáratban kopogtatott, szabad- 
kozva vagy dühösen elküldték. 

Ha nem akkora a fejvesztettség a városban, 
bizonyára feltűnik ez a magában bolyongó ka- 
tonaköteles fiatalember. De a régi rend már 
széthullott, senki sem igazoltatta. Kora délután 
pihenni egy templomba tért be, egy régi kolos- 
tor templomába. Megszólított egy öreg barátot 
és kérte, rejtse el. De a szerzetes lecsüggesztette 
a fejét, és csak az ima segítségét ajánlotta fel. 
Ismerősétől megtudta, hogy kibombázott ke- 
resztanyja visszajött abból a faluból, ahová a 
bombázások elől menekült, és most az Arany- 
híd utcában lakik. 

Az Aranyhíd utcát megkímélték a szönyeg- 
bombázások, majdnem békebeli látványt nyúj- 
tott: a házak álltak, csak az ablaküvegeket zúz- 
ta szét a llgnyomás. Az üveget mindenhol desz- 

ka pótolta. Amikor a fiatalember ázva-fázva 
belépett a gőgösen terpeszkedő, ép, nagy házba, 
a karácsonyfa gyertyáit gyújtogatták. Láttára 
elsápadt a keresztanyja, de nem tagadta meg 
tőle a menedéket. Sietve még egy teríték került 
az asztalra. A házban meleg volt, a kályhában 
égett a tűz; a gyerekek ünneplőben feszítettek, 
és fittyet hányva e szomorú karácsonynak, úgy 
örültek az ajándékoknak, akár hajdan, amikor 
még nem hullottak bombák, és nem kellett az 
óvóhelyre rohangálni. Meleg volt a házban, a 
fiatalember mégis fázott. Keresztanyja gyorsan 
ágyba küldte. Ám alig aludt el, amikor a vállá- 
nál fogva felrázta : 

—- Nem maradhatsz itt, fiam! A férjem elment 
a csendőrségre, nem akar kellemetlenséget miat- 
tad! Mindjárt érted jönnek! Ugorj ki az abla- 
kon, öltözz fel a kertben, és mássz át a kerítése- 
ken. Sok szerencsét! 

A fiatalember engedelmeskedett: kiugrott az 
ágyból, kiugrott az ablakon, felöltözött a kert- 
ben, és egy tucat idegen kerítésen átmászva ne- 
kivágott szent karácsony koromsötét éjszakájá- 
nak. Amikor a Fő térre ért, hirtelen mennyei 
fényesség támadt, majdhogy belevakult: sztá- 
lingyertyák árasztották a nappali fényt. Ugyan- 
akkor katonacsizmák közeledtek feléje kopogó 
léptekkel; német katonák őrjárata jött. — Min- 
dennek vége — gondolta a cingár fiatalember. De 
tévedett, hiszen az angyal a mennyből is ott állt 
már a templom kapuja előtt, és védelmébe vette. 
A járórparancsnok , feküdj"-öt vezényelt kato- 
náinak, s azok hasra vágódtak. A fiatalember 
akaratlan követte példájukat. A magasból gép- 
fegyverek ugattak, és golyózápor borította el a 
kövezetet. De az angyal széttárta szárnyát a Fő 
tér felett, s ezzel mennyei védelmet biztosított 

mindannyiuknak. Nem folyt vér, nem halt meg 
senki, s a gépfegyverező raták is elhúztak sietve, 
A halálra szánt és halált osztó katonaszivek 
ellágyultak idelenn a földön, és odafenn a ma- 
gasban szálló gépeken is ; különös nyugalmat és 
békességet éreztek egyszeriben. A sztálingyer- 
tyák vakító fénye kihúnyt, s ettől egyszeriben 
még nagyobb lett a korábbi sötétség. 

A cingár fiatalember feltápászkodott. 

— Örülök, hogy nem sebesült meg — hallotta 
a német járőrparancsnok hangját. — Siessen ha- 
za, és boldog karácsonyt! 

A járór elvonult. 

A fiatalember ott állt egymagában a jól ismert 
téren, szent karácsony éjszakáján, és rendíthe- 
tetlen mély nyugalom szállta meg. Mintha a 
kezét fogta volna meg valaki, hogy minden po- 
kolból kivezesse. Mintha egy angyal szállt volna 
le hozzá a mennyből, hogy vigyázzon rá. Egy 
őrangyal, ahogyan azt gyerekkorában annyi- 
szor mondogatták. Es ment, ment, ment, men- 
tette az életét, mert érezte, tudta : értelmes célo- 
kért kell életben maradnia. 

Az angyal pedig hosszan elkísérte, majd ész- 
revétlen elhagyta, és visszatért a mennybe, be- 
állt az énekkarba, és folytatta a hozsánnázást. 
Senki sem kérdezte, mit látott, mit tapasztalt a 
földön, amikor kipottyant a mennyei ablakból. 
De néha, ha kileskel, odalenn mindig azt a bizo- 
nyos cingár fiatalembert keresi a tekintetével, 
még akkor is, ha mostanság már öregemberként 
láthatja viszont. És ez az öregember, csak most, 
öregségében döbbent rá, hogy azon a régi vész- 
szel terhes karácsony éjszakán angyallal talál- 
kozott: egy angyallal a menyből, aki vigyázta, 
óvta, irányította sorsát, életét. Az angyal pedig 
odafent változatlanul zengi az Ur dícséretét. 


6 Gyulai Líviusz rajzai 


Utassy József Téli vágta 


Suhog is, 
sajog is, 
közécserdít a kocsis: 
juhahé, 
juhahó! 
Fúj a szél, 
a fakó. 
Haza ám 
hét hazán 
száll keresztül ez a szán: 
juhahé 
juhahó! 
Fúj a szél, 
hull a hó 


Ragyog is 
a kocsis, 
lobognak a lovak is: 
juhahé, 
juhahó! 
Csodaszép 
csudajó! 


Híd alatt 
kis patak. 
Hopp! - lehuppan a kalap. 
Hóha-hó, 
pej, fakó! 
Reped a jég, 
Nevet a hó. 


Bakó Ágnes 
A KÉKTOLLÚ MADÁR 


Volt egyszer egy kéktollú madár, aki lát- 
ni akarta a telet. A fenyvesben élt sok más 
madárral együtt. Csudára élvezte azt, hogy 
él! Tavasztól őszig a fenyvesben, ősztől ta- 
vaszig a ciprusligetben. Virradatkor fölemel- 
te a fejét. 

— Csicserri! Trillalla! — kiáltotta ujjongva a 
fenyvesben is, a ciprusligetben is, mert itt is, ott 
is így köszöntötte a napot. Alkonyatkor meg 
így énekelt: Tralilla! Csicserre! — S amikor a 
nap fénye ellobbant a fenyők vagy ciprusok 
mögött, ő is bedugta fejét a szárnya alá, s aludt 
békésen, mert elégedett volt. 

Ám egyszer, úgy ősz derekán favágók jöttek 
a fenyvesbe. Kezük nyomán sorra dőltek ki a 
hosszú szál fenyők. Az is, amelyiken a kéktollú 
madár fészkelt. Át is röppent tüstént egy kicsi 
fenyőre. Olyan ötéves forma lehetett. Az idei 
hajtások még világoszöldek és puhák voltak az 
ágai hegyében. A kéktollú madár onnan figyel- 
te, mit művelnek ebben a csöndes fenyvesben 
a favágók. 

— A kis fenyőket meghagyjuk karácsonyig — 
mondta az egyik favágó, akinek nem volt se 
szakálla, se bajusza, holott a favágók többnyire 
szakállt meg bajuszt viselnek. Ez pirospozsgás 


volt, és a szeme derűs. A társának egy kicsit 
borostásabb volt az álla a kelleténél. 

— Helyre kis karácsonyfák lesznek! Nem 
igaz? — kérdezte. — Ezt a kicsi fenyőt magam 
is örömest hazavinném. Azon zúzmarásan, de- 
resen. Azzal a kéktollú madárral egyetemben. 
Az volna csak karácsonyfa! — Es nevetett. Ne- 
vetett a pirospozsgás is. 

A kéktollú madár mindebből egy szót sem 
értett. Csak ült, üldögélt tátott csőrrel. Szén- 
fekete szemében ámulat. — 

De a kicsi fenyő értette. Összerezzent a gyö- 
nyörűségtől. 

— Hallod, kéktollú madár?! Alighanem kará- 
csonyfa lesz belőlem. Hazavisz a borostás állú, 
ha jól értettem veled egyetemben! 

— Velem egyetemben? ... — pislogott a kék- 
tollú madár. 

— Ezt mondta. 8 

— És mikor? És miért? És miért éppen en- 
gem? Nekem a fenyves az otthonom meg a 
ciprusliget. Életemben nem laktam még favágó- 
nál!... 

A kicsi fenyő úgy kacagott, hogy rezegtek az 
újdonatúj hajtások az ágai hegyében. 

— Ó, te! — mondta. — Ó, te! Hogy mikor 

vinne haza ? Hát karácsonykor. És, hogy miért? 
Hát karácsonyfadísznek. S hogy miért éppen 
téged? Hát mert szép vagy! És azon zúzmará- 
san, deresen, veled egyetemben én volnék a leg- 
szebb karácsonyfa a világon. 

— Mi az, hogy zúzmarásan, deresen? Mi az, 
hogy karácsonyfa ? — kérdezte a kéktollú madár. 

— Hát persze! — mondta a kicsi fenyő. — Hon- 
nan is tudhatnád, amikor ősz derekán elköltö- 
zöől a ciprusligetbe! — Ezután szép sorjában el- 
mesélte, hogy a karácsony a fenyők ünnepe, és 
amikor beáll a tél, zúzmarásak és deresek a fák, 
és hull a hó, és minden puha és fehér, és nagyon 
szép a világ. 

— En még sose láttam a telet — mondta a 
kéktollú madár és kicsit szégyellte magát. — Idén 
bevárom! Látni akarom! 

— Ostoba! — nevetett a harkály. Nevettek a 
többiek is mind, akik költöző madarak voltak. 

— Ideje, hogy rendbehozzad a szárnyadat! 
Holnap délben útra kelünk. . 

— En nem! - rázta fejét a kéktollú madár. — En 
látni akarom a telet. 

— Abba belepusztulnál — intette a harkály. — 
Nem bírnád ki a fagyot. 

A kéktollú madár elcsöndesedett. A kicsi fe- 
nyőt nézte. Úgy látta mosolyog. Mosolygott is. 

— Nem bizony. Nem bírnád ki. Elpusztulnál, 
mint ahogyan én. Mert, ha kivágnak, végem. 
Már pedig kivágnak, hogy karácsonyfa lehes- 
sek! A karácsonyfákat meleg szobában szokás 
tartani, ott pedig lepereg majd minden tűleve- 
lem. 

— Akkor... -— A kéktollú madárnak elakadt a 
szava — akkor... — kérdezte száraz torokkal — 
miért örülsz úgy annak, hogy karácsonyfa le- 
hetszt s 

— Ez a fenyők titka — felelte a kicsi fenyő. 


— No, de... — a kéktollú madár nagy zavar- 
ban volt, mégis megkérdezte — Hiúságból? . . . 
— Szeretetből. 


— Ezt nem értem... Ha a szobában lehulla- 
nak a leveleid . . . 

— Azt én nem érzem. Csak azt, hogy örülnek 
nekem. En gondolatban ezt már sokszor átél- 
tem. Csodálatos érzés, mondhatom. — A kicsi 
fenyő minden zsenge hajtása, mintha egyszerre 
magasabbra nyúlt volna. — Nőhetnék, látod, 
még magasabbra, és elvinnének a fűrésztelepre 
tüzifának. S nőhetnék még magasabbra, s lehet- 
ne belőlem ablakkeret meg ajtó, és nőhetnék 
roppant magasra, olyanra, hogy beláthatnám 
innen a világot; és szomorú volnék, mert sok 
kegyetlen dolgot kellene látnom akkor. Békes- 
séget csak egyetlen estén láthatok : amikor meg- 
szólal a karácsonyi csengő, gyertyafény vesz 
körül, és énekelnek az emberek. Amikor meg- 
ajándékozzák egymást. Aznap én is ajándék 
leszek. Magamat adom nekik. 

— Valóban titokzatosak vagytok, ti fenyők. 
Rengeteg mindent tudtok. Nem is értem. Hi- 
szen szüntelenül egyhelyben álltok! 

A kicsi fenyő nem válaszolt. A magasba 
nézett, mosolygott. A nap épp akkor bu- 
kott le a legmagasabb fenyőfa mögött, a 
kéktollú madár pedig ezt mondta: Tralilla! 
Csicserre! — mivel ezt szokta mondani a 
fenyvesben is, a ciprusligetben is. Azzal el- 
aludt. 

Álmában tél volt, és hideg. Hullt a hó. Puha 
és fehér volt minden, és ő azon zúzmarásan, 
deresen csak ült, ült a kicsi fenyő zsenge, zöld 
hajtásán és nagy meleget érzett a szíve körül. 
Valahol csodaszépen egy csengő csilingelt, és 
gyertyafény vette körül. Ő is ajándék volt: ön- 
magát adta az embereknek. Igaza van a kicsi 
fenyőnek — gondolta álmában - ezt át kell élni. 
Nagyon jó érzés! 8 

Másnap a költöző madarak útra kéltek. Ö 
nem mozdult. 

— Indulj utadra! — reccsent rá a harkály! — 
Nem tudnál te a mások öröméért egy rebbenés- 


nyi szenvedést sem eltűrni! Ahhoz nagy erő 
kell.Olyan csak a karácsonyi fenyőkben lakik. 

— En is tudom már a fenyők titkát! Bennem 
is lesz olyan erő! 

— A te dolgod! — mondták a madarak, azzal 
elrepültek. A kéktollú madár utánuk sem né- 
zett. Büszkén ült az ágon. Várta a telet. De soha 
sem látta meg. Pedig egy reggel már azt hitte 
megérkezett. 

Arra ébredt, hogy didereg, fagyos a lába, és 
könnyű kék tollára súlyosan nehezedik valami 
aprószemű fehérség. Fehérlett a kicsi fenyő is 
és körülötte minden. A kéktollú madár cso- 
dálatosnak találta. 

— Látom a telet! Látom a telet! — kiáltozta 
ujjongva — Jöhetnek a favágók! Itt vagyunk 
nekik azon zúzmarásan, deresen. 

— O, te! Hiszen ez csak dér! Zúzmarásak 
majd akkor leszünk, ha beáll a fagy. 

— Én mondom neked, azt ne várjuk be! 
Szerintem csodaszépek vagyunk máris. Vihet 
bennünket a borostás állú! Egy jó kis meleg 
szobába! 

— Még nem vihet! Csak karácsony este. 

— De hiszen addigra megfagyok! -— sikol- 
totta a kéktollú madár. 


Kiss Mona rajzai 


— Meg! -— bólintott a kicsi fenyő. — Ha 
megfagysz, kéken-fehéren csillogsz majd, 
akár az üveg. 

- Nem! En nem! Csináljanak az emberek 
maguknak igazi üvegből madarat! En elre- 
pülök a ciprusok közé! 

— Akkor hát repülj! - mondta a nap, 
mertépp akkor bukkant föl a fák mögül. 
— Sajnálatos. Szép dísze lettél volna a fe- 
nyőnek! De röpülj csak a ciprusok közé. 
Megvédelek, míg odaérsz. Megvédelek, mert 
gyönge vagy. A harkály is mondta. 

— Igen... — A kéktollú madár szégyellte 
ugyan, de elismerte, hogy így van. Azt is, 
hogy csodálja a fenyőket, és még csak nem 
is sejti a titkukat. Búcsút intett a kicsi fe- 
nyőnek, aztán a nap melegében dél felé rö- 
pült. A kicsi fenyő tűnődve nézett utána. 
Hosszú hetek teltek el, míg újra elmosolyo- 
dott. 

— Így van jól. A fenyők titkát nem ismer- 
heti más. Talán egyszer fölcsippentenek az 
ágainkra egy kéktollú madarat azon zúzma- 
rásan, deresen, amely kéken-fehéren csillog. 
Olyat, amilyen ő lett volna! Csakhogy az 
üvegből lesz . . . Mi, élünk! 


Mikulásjárás 


Fotó: Bányai Ágoston 


December 6-a Szent Miklós püspök emlék- 
napja. Megünneplése a XI. századtól egész Eu- 
rópában elterjedt, alakját egyre több legenda 
vette körül. A gyerekek csak Mikulás-napként 
emlegetik. A szó cseh eredetű, a múlt században 
terjedt el. 

Szent Miklós emlékét helynevek, templomok, 
képzőművészeti alkotások őrzik. Egykorú fel- 
jegyzések a halászok és a révészek patrónusa- 
ként emlegetik : a vizenjáróknak, vizimolnárok- 
nak, általában a vizi utaknak is védőszentje 
volt. Tisztelete a magyar kalmárok, tőzsérek 
körében is virágzott. Selmecbánya vidékén a 
bányászok patrónusaként és a város védőjeként 
is tisztelték. Például a kecskeméti Miklós-temp- 
lom toronykeresztjén szélkakas módjára forgott 

szobra (helyi neve: Pörgő Miklós, Pörgető Mik- 
lós). A Miklós-napi ajándékozás részben új ke- 
letű, városi eredetű szokás (ablakba, cipőbe tett 
ajándék). 

Néhány évtized óta — szovjet hatásra — Téla- 
póként is emlegetik az ajándékozó Mikulást. 
Nem csak a Mikulás hozott ajándékot, hiszen 
a szokásnak régi hagyományai vannak. A né- 
meteknél Frau Holle, a franciáknál Pére Noöl, 
az oroszoknál Gyegymaróz a , fagyapó", ,,tél- 
apó" stb. 

Ezek a lények szerencsét, ajándékot hozók, 
ugyanakkor ijesztőek, természetfeletti erővel 
rendelkeznek. 


(A Magyar Néprajzi Lexikon alapján) 


ásán. 


r 


kiállít 


, 


Múzeum 


éprajzi 


, 


kjai a N 


, 


aras masz 


, 


Osztrák Mikulásj 


hogy is volt ? 

Kemencei újévköszöntők 


Néhány kisebb köszöntő, csapatban vagy egymás III. köszöntő 
után besétál, megáll, s a legkisebb kérdezi : 
— Szabad-e újévet köszönteni? Csők áltól 
— Szabad — mondja a gazda vagy a gazdaasszony. HAAS Gr BINZYOT SARBSO, 


ge d áz sa. La Hogy mindnyájan meghalljátok : 
A gyerekek sorban elmondják köszöntőiket. Boldog új évet kívánok! 


Kicsi vagyok, székre állok, 


. köszöntő VANNA: 
I szöntő IV. köszöntő 


Boldog új esztendőt, 
Kívánni jöttem én, 
Ennek a szép téli napnak 
sugárzó reggelén. 


Kamrátokba sok jót, 
Házatokba békét, 
Szívetekbe boldogságnak 
Áldott csendességét. 


II. köszöntő 


Én kicsike vagyok, 
Kemencébe bújok, 

Úgy iszom a füstöt, 

Mint a tokaji bort. 

Nem kell nekem málé, 
Legyen a gazdáé! 
Pogácsa kell nékem kettő, 
Akár tizenkettő ! 

Pici szívem, pici szám 
boldog új évet kíván! 


Csúszik a nyúl a fagyon, 
Ujév napja ma vagyon, 
Azért jöttem, pénzt adjon, 
Egészséges maradjon! 
Boldog új évet kívánok! 


A háziak pénzt, süteményt adnak a gyerekeknek, 
akik ezt követően elköszönnek : 
— Boldog új évet adjon az Isten! 


(Pálinkás Jenő kemencei gyűjtése alapján) 


Retek Krisztián rajza 

Fürkészoldal 


Barátaim! 
A baloldali karácsonyfa és 


a rajta levő ajándékok a tiétek. 
Ennyi mindent kívánok nektek. 


A jobb oldalit pedig a 
szüleiteknek szántam: 
rajtatok múlik 
hogy mennyi teljesül belőle. 
Mindannyiatoknak, 
szüleiteknek, 
nevelőiteknek békés, 
boldog karácsonyi ünnepeket 
és szerencsés vidám új évet 
kívánok a 
szerkesztőség nevében: 


Fürkész Balázs 


Görög Júlia rajza 


ei REL É  e mal aan — 
. 


EGZ GÉ eze tl) saátt iLáb 11 tsáláet só 
. . 


Az elkészítés és az összeállítás módját a 22. oldalon találod. 


Repülő madárkák 


p 


ALULN 


/ 
ebek 


Győrffy Anna munkája 


Kisdobos Kiskönyvtár 


— Hol volt a Parkered?! — förmedtem reá, 
de úgy, hogy mindenki odafigyelt, és a tollba- 
mondás ideiglenesen abbamaradt. 

— A Parker? - nézett rám Béla derűsen, — 
Ma reggel találta meg édesanyám a bakan- 
csomban 

— És engem... engem megvertek érte! — kiál- 
tottam egy kicsit sírva, és hozzávágtam a töltő- 
tollamat. 

A tanító néni kiküldött az osztályból. Az igaz- 
gató bácsi meglátott, amint sírtam a folyóson. 
Kérdésére mindent elmondtam, és azt se tagad- 
tam le, hogy odavágtam Bélához a töltőtollat. 
Az igazgató bácsi megkérte a tanító nénit, hogy 
most az egyszer bocsásson meg nekem, és küldje 
el Bélát az édesannyjáért, mert beszélni szeretne 
vele. 

Béla édesanyja az utolsó óra elején az igazga- 
tónkkal együtt lépett az osztályba. Az igazgató 
bácsi elkérte Bélától a Parkert, és odaadta az 
édesanyjának, mondván hogy ilyen drága író- 
szert nem szükséges az iskolában használni. Béla 
mamája ekkor odalépett hozzám, és a markom- 
ba akart nyomni egy tábla mogyoróscsokit. 

— Nesze — mondta -, ez a tied. 

Osztálytársaim valamennyien reám néztek, 
mindenki mosolygott, az igazgató bácsi és a 
tanító néni is. Még a fejemet is megsimogatta. 
De én nem mosolyogtam. Edesapám keserű sza- 


nak. A tanító néni javasolta Bélának, keres- 
sék együtt, hátha mégis előkerül. Amíg Béla 
tulajdon táskájában turkált, a tanító néni be- 
nézett a padjába. 

—Ez micsoda? — kérezte, és kihúzott onnan 
egy kockás füzetet. 

—Ez maga a füzet! — ujjongott Béla, mivel- 
hogy tényleg az volt, és a hazudósak legna- 
gyobb meglepetésére a házi feladat is benne 
volt, méghozzá helyes megoldással. 

Egyik napon igen szép golyóstollal állított 
be az iskolába. Nagyszüleitől kapta ajándék- 
ba és az volt reá írva, hogy Parker. Rögtön el 
is kértem tőle, és az egyik piszkozatfüzetemre 
felírtam vele a nevem után, hogy 4. oszt. tan. 
Mások is elkérték, és mivel Béla nem volt 
fösvény, szívesen odaadta. A golyóstoll min- 
denkinek szépen írt. Igazán öröm volt kézben 
tartani. A következő napon Béla az édes- 
annyjával jött reggel az iskolába. 

— Ellopták a fiam golyóstollát — panaszolta 
a néni a tanító néni és az igazgató bácsi je- 
lenlétében. Az igazgató bácsi ugyanis bejött 
az osztályba Bélával és a mamájával. 

— Ki látta Béla golyóstollát? — kérdezte a 
tanító nénink. 

Mindnyájan láttuk. 

— Kinek járt a kezében? 

Majdnem az egész osztálynak. 


A címoldal Hegyi Márta munkája 


Az a tanév úgy kezdődött, hogy az osztá- 
lyunkba került egy új, érdekes fiú. A neve 
Béla. Attól új, hogy szüleivel a nyár folya- 
mán költözött a mi városunkba. Elég jó ta- 
nuló, de nem csak ezért érdekes, inkább 
azért, mert soha semmijét sem találja. Utóbb 
aztán mégis előkerül. Egyszer például, amikor 
a tanító néni látni akarta a matematika házi 
feladatokat, hát ez a Béla csak nyújtja a ke- 
zét, mint aki felelni akar. 

— Tanító néni, kérem szépen, valaki ellopta 
a füzetemet. 

— Érdekes — mondta a tanító néni, mert a 
mi osztályunkban inkább radírgumik szoktak 
elveszni, de azokat se lopják, inkább elgurul- 


- Gyerekek véletlenül nem felejtette magá- 
nál valaki? — kérdezett tovább a tanító néni, 
de senki nem válaszolt. Látszott a tanító néni 
arcán, hogy egyikünkről sem tételezi fel, hogy 
szándékosan zsebretettük volna a Parkert. 
Azután legyintett, és azt mondta az igazgató 
bácsinak és a Béla kedves mamájának, hogy 
talán máshol hagyta, vagy veszítette el a gye- 
rek. Ám ekkor a néni egyenesen hozzám lé- 
pett. 

— Kisfiam, rólad sokmindent hallottam. 
Ablakot törtél, és egyszer csengettyűt kötöttél 
egy kutya farkára. 

— Nem kutya volt, hanem cica — helyesbí- 
tettem, mert a néni tévedésben volt. 

— Mindegy - legyintett idegesen a néni. — 
mr szépen előadod a tollat, nem lesz semmi 

aj. 

—- Nincs nálam — mondtam és csak pislog- 
tam. Ilyen szégyent! 

— Talán akkor hagyjuk a tanító nénit, foly- 
tassa az óráját — mondta jóságosan az igazga- 
tó bácsi, és Béla mamáját előre engedte kifelé 
mentében. Béla maradt. Csakhogy ezzel nem 
volt vége. 

Délután hozzánk látogatott a néni. Hozott 
az én jó édesanyámnak egy csokor virágot, és 
azt mondta neki, hogy "szervusz, szívem" 
Utána megkérdezte, vajon nem látott-e nálam 

vai jutottak eszembe, hogy én mindcsak ségyent 
hozok a fejére. 

— Köszönöm, nem kérem - tettem hátra mind 
a két kezemet. 

— Mi az, nem szereted a csokoládét? — kérdez- 
te a néni. 

— A csokoládét nagyon szeretem — vallottam be 
öszintén —, de attól félek, valaki eljön hozzánk ma 
délután, és azt mondja édesanyámnak, hogy "szer- 
vusz, szívem, a fiad ma ellopottegy tábla csokoládét. " 

— Fülöp! — szólt rám egyszerre az igazgató 
bácsi és a tanító nénim, de amikor rájuk néztem, 
már láttam, hogy igazán nem is haragszanak. De 
a néni haragudott. Azt mondta "szemtelen disz- 
nó". És azt is mondta, hogy dolga van és elment. 
,, Este meglátogatott bennünket a tanító néni. 
Ő is adott nekem egy tábla csokoládét, és ezt 
már elfogadtam. Ott, akkor, az édesapám előtt 
mondta, hogy ember lesz belőlem, és úgy visel- 
kedtem, hogy a szüleim büszkék lehetnek reám. 
Ő pedig igazságtalan volt, amikor kiküldött, és 
ne haragudjak rá. Ekkor megint sírhatnékom 
támadt. Hogy lehet valakinek akkora szerencsé- 
je, mint nekem? Mert ilyen jó édesanyja és ilyen 
igazságos tanító nénije senkinek sincs. 

Edesapám is megsimogatta a fejemet, ami jól 
esett. Elhatároztam — ezzel én is véget vetek a 
haragnak, és kibékülök Bélával. Miért is hara- 
gudnék? Ő egy szóval sem gyanakodott reám. 


édesanyám egy idegen Parker-tollat. Mivel- 
hogy csintalan vagyok. 

Ekkor édesanyám faggatni kezdett. Lát- 
tam-e a tollat? Láttam. Nemcsak láttam, ír- 
tam is vele, de tovább adtam. Mi egyebet vá- 
laszolhattam volna? Edesanyám ekkor olyat 
mondott, amiért örök életemre hálás leszek 
neki : 

— Sajnálom, szívem, de a fiam nem hazu- 
dik. 

Erre a néni sértődötten nézett reá, és meg- 
fordult. Semmi "szervusz szívem", mindössze 
egy fanyar "viszontlátásra" — én pedig, aki 

néha kisebb dolgokban füllentgettem, elhatá- 
roztam, hogy ezután a jó édesanyámnak min- 
dig ugyanúgy a színigazat mondom, mint ma. 

Edesapám később jött haza. Amikor meg- 
tudta mi történt, elvert. Nem nagyon, de el- 
vert. Hiába mondtam neki, hogy nem vagyok 
hibás, ő mindazt hajtogatta, miért veszem ke- 
zembe más holmiját, minek hozok szégyent a 
fejére. Pedig nem hoztam. 

Másnap nem is akartam iskolába menni, de 
édesanyám kedvéért mégis elmentem. Igaz, se 
a tanító néni, se az igazgató bácsi nem gya- 
núsított, de még az osztályból sem, senki. 

Első óránkon tollbamondás volt magyar- 
ból. Mit látok? Béla a vadontúj Parkerrel ír 
tollba. 

Kalmár István rajza 


meg a 
karácsonyi 
bika 


— Te leszel az én kis kuktám! Együtt sütjük meg az ünnepi 
süteményeket — mondta nagymama, és egy kis kötényt kötött 
Döme elé. 

— Legelőször törd meg a diót! Addig én elkészítem a beigli 
tésztáját meg a máktölteléket. 

Döme ügyesen törögetni kezdte diót. Egy gerezdet a tálba, 
egyet a szájába rakott. 

— Kész vagyok! — mondta büszkén. 

— Nahát! Milyen kevés dióbél lett abból a nagy szakajtóból! 
— csodálkozott nagymama. — Még jó, hogy elég mákot vettem. 

— Kóstold csak meg Dömikém, elég édes-e a mák! — Döme 
bekapott egy kanálka mákot: 

— Hmmm! Ez finom! 

Nagymama kiment a diódarálóért. Döme addig befalt még 
három kanál mákot. Aztán megdarálta a diót. Nagymama vanili- 
ás porcukorral összekeverte. Döme azt is jól megkóstolgatta. 

Kisültek a gyönyörű beigli rudak. Döme alig várta, hogy 
kihüljenek. Addig is megtöltötte a mandulatortát nagymama. 

— Kinyalhatom a krémes tálat? — kérdezte Döme. 

— Nyald ki, csillagom — hagyta rá nagymama. 

Kihült a beigli. Nagymama leszelte a rudak végét, s a csücs- 
köket egy kistányérra tette. A többit gyönyörű szeletekre vag- 
dalta. Döme megevett egy szelet dióst, aztán egy szelet mákost. 

— Jaj, de jó! — lelkendezett. — Megeszem ezeket a csücsköket 
is. 

Mire nagyanyó észbekapott, már csak az üres tányér volt az 
asztalon. 

Hamarosan megjött anya meg apa. A gyertyagyújtás gyönyö- 
rű volt. Csodálatosan csillogott a karácsonyfa. Döme nehezen 
tudott elaludni. Egyszer csak forgolódni kezdett az ágyban, 
nyöszörgött. Anya meg apa felébredtek. 

— Segítség, segítség! — jajdult fel Döme. 

— Kisfiam! Mit álmodtál? Nincs semmi baj. Itt vagyok — 
mondta anya. 

Döme verejtékben úszva felült az ágyban. Anyához bújt: 

— A karácsonyi bika a hasamra tette a lábát. Azt álmodtam. 
Szörnyű volt! 

— Édes kisfiam, már megint mindent összeettél, azért álmod- 
tál ilyen rosszat. Aludj szépen! Jövőre új életet kezdünk — 
mondta anya, s egy puszit nyomott torkos kisfia fejebúbjára. 

Jézus és a fenyő 


Mikor Jézus a Földön járt, a gonosz emberek elől búj- 
dosnia kellett. Egyszer, amikor üldözték egy sűrű lombú 
fa ágai közé húzódott. A fa ráripakodott: 

— Menj innen, ne rejtőzz a lombjaim közé! Ha ellensé- 
geid rád találnak, engem is elpusztítanak. 

Futott tovább Jézus, de a többi fa is elutasította sorra. 

Végül egy fenyőfához ért. Ennek alig volt lombja. Rit- 
ka ágain rövid tűlevelek nőttek. A fa megszólalt: 

— Gyere, simulj a törzsemhez! Ne félj, nem találnak 
rád! 

Jézus a fa törzséhez lapult. A fenyő leeresztette ágait, 
s eltakarta a menekülőt. Amikor megszabadult, megáldot- 
ta a fenyőt: 

— Soha ne hullasd el a leveledet. Akkor is virulj és zöldellj, 
amikor a többiek levéltelenül sorvadoznak! Te légy a legdél- 
cegebb, a legszívósabb minden társad között! Élj meg min- 
denütt! Légy az emberek öröme, és emlékezetemre ágaidon 
gyújtsanak karácsonyi gyertyát minden esztendőben! 

BETÜZ 


Az első osztályosok oldala 


Nézd, milyen furéga karacsonyi üdvözletet kaptam! 
Hány hibát találsz bennet Én 23 hibát szamoltam 


ÖSSZE, 


KEdgVEZ CEMNFAYNL ! 
ÉM MAg TUdO3 Ig. 
 KEJJEME? JASACZOMYI 
, ÜNMEGEJEL 
MIVAM AARATOTG: , 

GEAGO 


E jar HOTE) ei T ta: Sgt Övt das í Gergő még csali 
f i í i j 58 2 R 

próbslaatjs az "ast, A te lózpácsó gi üdvézleteid 

biztos : hibáttanok lesznek! Cerufánt 


Ha majd jól megtanultál írni, látni fogod, hogy vannak szavak, 
amelyeket nem úgy írjuk, ahogy mondjuk. Aztán megismered 
azokat a szavakat is, amelyeket ha egybeírsz megváltozik az 
így kapott szó jelentése. Addig is, míg ezeket mind 
megtanulod, a téli estéken vagy akár a napköziben játszhatsz 
az ilyen szavakkal. Csak a , fejed" kell hozzá, meg néhány 
barátod, no meg zálognak néhány tárgy. Üljetek körbe, 
sorsoljátok ki, hogy ki mondja az első szót illetve szavakat, 
aztán mehet körbe-körbe a játék! Aki nem tudja folytatni, az 
zálogot ad. Néhány példát én is írok neked, hogy könnyebb 
legyen a játék: 

háromszög - három szög ágrólszakadt - ágról szakadt 


kosárlabda - kosár labda 


Marék Veronika rajza 


A szerző felvétele 


Hazai tájakon 


18 mt 


Észak- Magyarország  valósá- 


gos gyűjtőhelye a szebbnél 
szebb cseppkőbarlangoknak. 
Közülük a leghíresebb az aggte- 
leki Baradla-barlang. Vajon mi a 
magyarázata, hogy itt számos 
nagy barlang található? E kér- 
désre a válasz a természet törvé- 
nyeiben, a geológiai folyama- 
tokban kereshető. A természet 
szigorú logikával jelöli ki azokat 
a térségeket, ahol a nagyobb 
barlangjáratok — kialakulhatnak. 
Ezek a térségek mindig a mészkő- 
hegységek. A mészkőhegyek ré- 
tegeit ugyanis az esővíz oldani 
tudja. A csapadék oldóhatását 
elősegíti, ha a talajból savakat 
vesz magába, vagy egyszerűen 
széndioxidot old. A föld alatti já- 
ratok kialakulását elősegítik a 
geológiai törések is. Ezek men- 
tén könnyebben jut a mélybe a 
felszíni víz. A nagyobb méretű 
barlangrendszerek többnyire a 
föld alá bukó patakok, folyók 
pusztító munkájának a termékei. 
A víznyelőkön keresztül a mély- 
be jutó felszíni vízfolyások, külö - 
nösen áradások, nagyobb eső- 
zések idején, nagy erővel súrol- 
ják, tágítják a föld alatti folyosót, 
nemegyszer kemény kavicsokat 
is cipelve magukkal vésőként a 
felszínről. A föld alatti vízfolyás 

Hazai tájakon 


az évmilliók során egyre mé- 
lyebbre faragja medrét a szikla- 
környezetben, és az omlások is 
elősegítik, hogy fantasztikus 
méretű föld alatti termek sora 
jöjjön létre. Ilyen föld alatti pata- 
kok alakították ki többek között 
az aggteleki Baradla-barlangot, 
szomszédságában az ötvenes 
években feltárt Béke-barlangot 
vagy akár a Mecsekben az Abali- 
geti-barlangot. 

A föld alatti járatok önmaguk- 
ban is lenyűgözőek, igazi vonz- 
erejüket azonban a cseppkő- 
díszek jelentik. Ellentétben az 
üregrendszerekkel, amelyek a víz 
pusztítómunkájának a következ- 
ményei, a cseppkődíszek az épí- 
tő víz sokkal lassúbb munkájá- 
nak köszönhetik születésüket. 
A barlang mennyezete felett 
többnyire vastag mészkőrétegek 
helyezkednek el, a felszínről a 
csapadékvíz ennek vékonyabb, 
vastagabb repedésein át szivá- 
rog a mélybe, s közben igen sok 
meszet old fel. Egy vízcsepp — 
megjelenve a barlang mennye- 
zetén — megszabadulva a fölötte 
lévő vízrétegek nyomásától, már 
nem tud sok meszet az oldatban 
tartani, ezért kezdődik meg 
azonnal a mészanyag kiválása. 
A mennyezeten kiváló mészből 

Hazai tájakon 


keletkezik a függő cseppkő 
(sztalaktit) vagy a padlóra hulló 
álló cseppkő (sztalagmit) . Utób- 
biak a mennyezetig növekedve, 
esetleg a függő cseppkővel ösz- 
szenőve cseppkőoszlopokká 
válhatnak. 

A cseppkövek formái végtele- 
nül gazdagok. Színük a hófehér- 
től a feketéig változhat. A tiszta, 
szennyezésmentes cseppkőosz- 
lopok fehérek, a fekete szín 
többnyire állati ürülékre vezet- 
hető vissza. Korábban azt hitték, 
hogy a Baradla-barlang aggtele- 
ki bejáratánál megfigyelhető ko- 
mor színek az ősember tüzének s 
az évszázados fáklyás látogatá- 
soknak — a következményei, 
A pontos vizsgálatok kimutatták, 
hogy a cseppkövek fekete bevo- 
nata 9896-ban állati ürülék, ami 
a barlangi ászkától származik. 
A vörös szín a három vegyértékű 
vas oxidjától, a zöldes árnyalat 
pedig a két vegyértékű vas oxid- 
jától ered. A barlangokat egyre 
jobban hasznosítják a gyógyítás 
céljaira is. Nagy páratartalmú 
levegőjük főleg az asztmás be- 
tegekre hat jótékonyan. Ma 
Jósvafő közelében mestersé- 
ges tárón juthatnak a gyógyu- 
lást keresők a Béke-barlang 
gyógytermébe. 

A barlangok egyúttal különle- 
ges élővilággal rendelkeznek. 
Vannak közöttük bennszülöttek, 
amelyeknek ez a természetes 
élettere. Ezek testéből hiányoz- 
nak a színezőanyagok, hiszen a 
vaksötétben nincsen szükségük 
színekre. Vakok, mert nincs 
szükség a látásra. Más állatok 
csak az árvizek során vagy vélet- 
lenül sodródnak a barlangok 
örök sötétjébe. Végül vannak 
olyan állatok -— elsősorban dene- 
vérek —, amelyek a barlang ter- 
mészetes  nyílásain keresztül 
rendszeresen visszatérnek a kül- 
világba. A Baradla-barlangban 
például egész kis muzeális gyűj- 
temény tekinthető meg a külön- 
leges barlangi élőlényekből. 

A jövő feladata az, hogy 
ezeket a föld alatti palotákat 
természetes állapotukban őriz- 
zék meg, s úgy tegyék őket 
közkinccsé, hogy minél keve- 
sebb kár essék a természeti 
szépségekben. 


dr. Juhász Árpád 


Hazai tájakon 


Magyarországon három nem- 
zeti park van. (Hortobágy, Kis- 
kunság, Bükk.) Huszonegy táj- 
védelmi körzet és több mint száz 
természetvédelmi terület. A ter- 
mészetvédelem , címer madara" 
a nagy kócsag éppen a védett- 
ség következtében jelentősen el- 
szaporodott. A Hortobágyon és 
a Kiskunsági Nemzeti Parkban 
szép számban élnek olyan szigo- 
rúan védett madarak, mint a kék 
vércse, a rejtett életet élő törpe 
gém és a bölömbika. A Bükk hí- 
res Szalajka patak völgyében 
csodaszép a fátyolvízesés és itt 
él az erdőben a ritka kerecsensó - 
lyom. A dévaványai tájvédelmi 
körzet híressége a túzok. Az Eu- 
rópában élő állomány 4096-a él 
ezen a területen. 


Szalánczy Béla 


Nagy kócsag 


Kerecsensólyom 


Túzok 


Hazai tájakon 


Törpe gém 

Repülő madárkák 
A kivágós leírása 


Vágd ki a madárkákat a vastag vonal mentén. 
A szaggatott vonalnál hajtsd kettőbe /A/ illetve négy 
részbe /B/. Az R betűvel jelölt fejeket ragaszd össze. 
A madárka hátoldalán lévő O jelölésen fűzz át erős 
cérnát. Ha a belső felén rögzíted, akkor tegyél rá jó erős 
csomót, ha díszesebbé akarod tenni, akkor egy kis 
gyöngyszemet is húzz rá. A x-gal jelölt vágáson húzd 
át az összehajlított szárnyat. A madárka alsó részét 
feszítsd szét 2 cm-re, a szárnyak végét pedig húzd 
széjjel, mert így jobban lebeg. 

Két szívószálra vagy hurkapálcára is szükség van 
/C,D/. A felső 25 cm-es, az alsó 12 cm-es legyen. 
A végükön rögzítsd a cérnákat (nem árt, ha ragasztó- 
val is megerősíted) , ezeken függnek majd a madárkák. 
Előzőleg még jelöld be pontosan a pálcák közepét /E/, 
mert ide kerülnek a függőleges tartócérnák. A felső 
cérna végére csinálj kis hurkot. Ennek segítségével 
akaszd olyan helyre a madárkákat, ahol szabadon tud- 
nak körkörösen "repülni", 

Ha a madárkákat karácsonyfadísznek szánod, akkor 
a szárnyára vagy a törzsére színes sztaniolpapirt vagy 
alufóliát ragassz. Arra vigyázz, hogy pontosan jelöld 
be a pálcáik közepét, és tartsd be a megadott pálcamé- 
reteket. Különben nem lesznek egyensúlyban a ma- 
dárkák. 

Feldolgozta Gianni Padoan 
"Sandra Smith rajzaival 34 

TÉSZABÓ 8 


JÚLTA 2 


Karácsonyi 
: képeskönyv 


Barátunk a 


Újra itt a karácsony. Commodore 16 és 
a 14 géptulajdonosok részére készítettük 
ezt az ünnepi grafikus programot. Ha be- 
írtátok a gépbe, és szalagra vettétek vagy 
lemezre, karácsony este mindenki örömé- 
re lefuttathatjátok. Ha van színes tévétek, 
akkor szép, szines karácsony üdvözlőla- 
pot kaptok. Ha nincs, fekete-fehérben is 
mutatós. 

C 64-es barátainknak most nem tudunk 

programot adni, átírásához nemcsak a 
SIMON S BASIC segédprogramra lenne 
szükség, hanem még nagyon sok változ- 
tatásra. 

Akinek megvan a múlt évi novemberi 
KISDOBOS, az ott leírt zeneprogram 
alapján tetszés szerinti karácsonyi dalt is 
írhat a mostani program végére. 

Boldog karácsonyt! 

Postafiók 100 


Anyanyelvünk szerete 

Nagy örömet szerzett Kun 
Lajos és Tamás Ákos leve- 
le, melyet a ,Kisdobos-barát" 
őrs nevében írt a két fiú Sze- 
gedről, a Madách Imre Általá- 
nos Iskolából. Beszámolnak a 
,Szépen magyarul -— szépen 
emberül" mozgalomban elért 
sikereikről. Legjobban ez a 
mondatuk tetszik: , Minket is 
bánt, ha nyelvünket helytele- 
nül használják, trágárságot, 
csúnya beszédet hallunk." Ha 
minden gyerek így fog érezni, 
nem kell többé aggódni senki- 
nek a magyar nyelv jövőjéért. 


KTOH 

Mint tudjátok ez a négy be- 
tűből álló szó a következőt 
jelenti: Kis Tudósítók Orszá- 
gos Hálózata. Ebben a hó- 
napban is bővült tudósítóink 
köre. Csatlakozott hozzánk 
például Kádár Éva aki a 
szovjetunióbeli Beregszászról 
küldött érdekes tudósítást. 
Arról számol be, miként sike- 
rült neki — ügyes furfanggal — 
felfuttatnia a falra egy szobai 
növényt. Kedvencke lett a 
növény neve, s írásának is ezt 
a címet adta: 

n...a futót kitettem az er- 
kélyre. Azt akartam, hogy fel- 
fusson a falra. De ez sajnos 
nem sikerült. Ekkor új ötletem 
támadt. Pamutszálakat sze- 
geztem a falra hosszában. 
A virág fiatal hajtásait erre 
futtattam." 

Iródeákok 

Ha ezt a címet látjátok, akkor 
biztos, hogy a Kisdoboshoz 
érkezett versekből mesékből 
válogatok. Örülök neki, hogy 
ilyen sokan és ilyen nagy 
kedvvel forgatjátok a tollat, 
élesítitek az elméteket. Réka- 
si Roland (Vaszar) bár még 
csak negyedik osztályos, már 
a saját meséjét küldte el. 
Máskor is szívesen olvasnám. 
Julesz Máté szegedi bará- 
tom már elhagyta a kisdobos 
kort, de hűségesen ír nekem. 
Nagyon megörültem, hogy 
ilyen komolyan veszi a nyel- 
vek tanulását. Megfogadta 
azt a régi bölcsességet, hogy 
annyi ember vagy, ahány 
nyelven beszélsz. Máté verse- 
ket is fordít oroszból és fran- 
ciából. Csak így tovább, Má- 
tél La Fontaine Gém című 
versét küldte el. Íme a mese 
tanulsága Máté fordításában: 


Ne legyél hát telhetetlen, 
Mindennel elégedetlen, 
Jobbnál is még jobbra vágyva, 
Felkopik az ember álla. 

Mert a mese nem szólt gémről, 
Leckét adott emberségből. 


A képeket a Materidouska szeptemberi számából válogattuk 

Tévedés 

Kazincbarcikáról a Központi Ál- 
talános Iskola harmadikos és ne- 
gyedikes tanulóitól vastag leve- 
let hozott a postás. Kiváncsian 
bontogattam, és élvezettel ol- 
vastam a verseket. Csak sajnos 
nem nekünk szól. Mi nem hirdet- 
tünk pályázatot a táborozásról. 
Tamás Anett, Tóth Katalin, 
Kazai Katalin ezt írja a többiek 
nevében: , Szeretnénk meglepe- 
tést okozni a csoportot vezető 
Ladányi Béláné tanár néninknek. 
Tessenek már a Kisdobosban 
megjelentetni minket. Előre is 
köszönjük." S hogy a meglepe- 
tés teljes legyen, idézek a mellé- 
kelt versekből is; a palacsinta sü- 
tés dícsérete következik: 


Tanár nénik serénykednek, 
Finomságot sütögetnek. 
Tanár néni nagyon ügyes 
hálás neki felnőtt, gyerek. 


Levelezni szeretnének 
Képeslapot és szalvétát gyűjt: 
Molnár Melinda, 8872 
Szentmargitfalva, Fő út 16. 
Autós- és  motorosképeket 
gyűjt: Kuti Levente, 3580 
Leninváros, Kossuth L. u. 14. 
Nagy Erzsébet, 9472 Újkér, 
Arany J. u. 9.; Ormos Szil- 
via, Szovjetunió, Kárpátalja, 
Beregszászi járás, 295503, 
Kaszony, Gorkij u. 4.; Lázár 
Alpár, Románia, Cluj-Napo- 
ca, Pota 30. P.14. ap.4.; Tó- 
ró István, Románia, Balan 
BI.A6. Sc: II.ap.10. Harghita 
4137; Jusztin Júlia, 9022 
Győr, Árpád u. 51/a.; Dudás 
Éva, 2021 Tahitótfalu, Kos- 
suth L. u. 10. 

Ők is gyűjtő- és levelezőtár- 
sat keresnek. Gondoljatok ar- 
ra, milyen jó levelet kapni. Én 
is örülök a ti leveleiteknek. 


Szervusztok: 


Dobos Dorka 


Vendégségben 


Az ember felül a repülőgépre, reg- 
gel 9-kor és 10 órakor már Prága 
apró házait látja a magasból, ha 
szerencséje van, és a jegye az ab- 
lak mellé szólt. 

Az az ember, aki Prágába repült, 
történetesen én voltam. Vendég- 
ségbe mentem testvérlapunkhoz a 
Matefidouska szerkesztőségéhez. 
Nemcsak a lap neve cseng kedve- 
sen — magyarul a szó kakukkfüvet 
jelent —, hanem a lap készítői is 
igen kedves emberek. Összesen 
négyen vannak, mégis szakítottak 
arra időt, hogy megmutogassák 
Prága  nevezetességeit.  (Akár- 
hányszor megyek Prágába még 
azokon a helyeken is felfedezek új 
dolgokat, ahol már többször jár- 
tam. Próbálj meg úgy végigmenni 
az iskolába tartó úton, hogy köz- 
ben megnézed a házak homlokza- 
tát, vagy bekukkantasz a kertek 
sövényén túlra is. Ha ezt egyszer is 
megteszed, mindjárt tudni fogod, 
mire gondolok.) 

Hogy milyen nyelven beszél- 
gettünk? Egy kicsit oroszul, folyé- 
konyabban németül és a legtöbb- 
ször magyarul. Ez utóbbit Gordon 
Józsefnénak, Magdának köszön- 
hetjük. Ő volt a tolmács. A II. vi- 
lágháború befejezése óta él Prá- 
gában. Ha Prágában jártok, ilyen 
kedves vendéglátókat és ilyen 
kedves tolmácsot kívánok nektek. 

De kívánhatnám még nektek a 
Hradzsinban — a várban — lévő 
gyerekek házát is. Már az ajtaján 
díszelgő felirat is tetszett: Csak 
gyerekeknek! S mert a dolog való- 
ban komolyan veendő, a nagyobb 
nyomaték kedvéért ott van még 
oroszul, angolul és németül is. 
A ház maga olyan zegzugos, mint 
az Elvarázsolt kastély a Vidám 


parkban, csak persze jóval na- 
gyobb. Van ott zeneterem, rajzte- 
rem, színpad, könyvtár, gyerekrajz 
kiállítás és egy igazi terepasztal 
igazi apró kis vonatszerelvények - 
kel, váltókkal. El is indul magától, 
ha jól emlékszem, minden órában 
egyszer. Bámulják is sokan az 
üvegen túlról kicsik és nagyok 
egyaránt. Merthogy ez a kisvasút 
az utcán át is megbámulható. (Ta- 
valy, amikor "magánemberként 
voltam Prágában én is csak az ab- 
lakon át figyeltem, ahogy átkacs- 
karingózik a viadukton, hogy nem 
sokkal később egy alagútban tűn- 
jön el a szemem elől.) 
Kívánhatnám még nektek a Ju- 
lius Fucikról elnevezett úttörőhá- 
zat is. Olyan gyönyörű park veszi 
körül, hogy még azt sem bántam, 
hogy egy kicsit eltévedtünk, s egy 
gyors zápor alaposan eláztatta a 
ruhánkat. A ház belül is impozáns, 
de az ott dolgozók keveslik a he- 
lyet, épül is nekik az új úttörőpalo- 


"Az ELTÉRÍTETT 


Va ; 4 


4 


PRESSER GÁBÉR XN 


ta, csak erre még egy kicsit várni 
kell. A házból szívesen elhoztam 
volna nektek a kerámiaműhelyt, és 
a polcokon sorakozó kerámia vá- 
roska bolondos kerámia házacs- 
káit, fáit, apró embereit. (Keresd 
meg a könyvtárban Gross Arnold 
nevét, kérd ki azt a könyvet, ami- 
ben az ő képeit láthatod. Ha meg- 
néztél egyet-kettőt, akkor magad 
elé tudod képzelni a prágai gyere- 
kek kerámia városkáját.) 

Az ember ha felszáll Prágában a 
repülőre nem telik el egy óra és 
megpillantja Budapest apró házait 
a magasból. Persze csak akkor, ha 
szerencséje van és az ablak mellé 
szólt a jegye. Az ember, aki törté- 
netesen én voltam, örül is meg fáj 
a szíve. Örül, mert otthon van, fáj 
a szíve, mert új barátai messze 
vannak. Magában azt gondolja: 
viszontlátásra Prága, viszontlátás- 
ra baráraim! 


Ferenczy Ágnes 


Télapó" 


Unatkozol? Ráérsz? Hallgasd meg Csetényi Anikó meséjét az 


eltérített Télapóról. 


Mire a tű a lemez végén 


felemelkedik 


észre sem veszed, hogy Presser Gábor zenéjét a szereplőkkel 


együtt dúdolod. 

— emet 


Csillagok 


Képcsalogató i b 

az z 8; Válaszolj két kérdésünkre! Miből van több: 
Ha a ponttal jelölt mezőket befeketíted, egy fehér vagy fekete csillagból? Hány ötágú és 
kép bújik elő. Írd meg, milyen képet találtál? hány nyolcágú csillagot látsz? 


Télapók Pályázati rejtvény 


A két télapó csak látszólag egyforma. Az alábbi felsorolt szavakból 

Ha alaposan megnézed, öt kis különb- —a betűk felcserélésével—ké- 

séget találsz. Írd meg, hol találhatók pezz új, ötbetűs, értelmes 

ezek a különbségek! szavakat. Ezeket írd be az áb- 
ra vízszintes soraiba. Az új 
szavak kezdőbetűiből meg- 
tudod a nagy mesemondó 
szerkesztésében megjelent 
ifjúsági lap címét. 
KACSÓ, NYÁRI, 
VEREM, TÁBOR, 
TÁROL, KOROM, 
KANNA. 


A megfejtést az előző három 
pályázati rejtvény megfejté- 
É ásza tEA : 
Zala József munkája sével együtt küldd be! 


A megfejtéseket december 20-ig küldd be a KISDOBOS címére: Budapest, Pf. 100. 1502, nyílt levelezőlapon. 


A szeptemberi rejtvények megfejtése: . j 
ÁLLATOK: Elefánt. Sorrendben: tehén, lúd, teve, fóka, láma, nyúl, kutya. PÓTOLD: Még nyílnak a völgyben a kerti virágok. SZÓVIRÁG: 
Virágon vett vitéz. 


A szeptemberi fejtörők helyes megfejtéséért 50 Ft-os könyvutalványt nyertek: 

Berényi Zsombor, Budapest ; Boti Anita, Andocs; Gajdócsi Gábor, Apostag; Borka Kinga, Baj; Filotás Nóra, Bakonycsernye; 
Kecskés Beáta, Bodrogkeszi; Szűcs Gréta, Derekegyház; Vona Benedek, Eger; Kovács Ágnes és Dani, Előszállás; Pál Tamás, 
Gyömrő; Baráth Attila, Győr; Kincses Attila, Gyula; Horváth László Henrietta, Gyulafirátót; Koskór Krisztina, Hetényegyháza; 
Nagy Katalin, Jászberény; Sós Nikolett, Jászboldogháza; Kiss Bernadett, Kápolna; Dienes Ferenc, Korponai Mihály, Kecske- 
mét; Pongrácz Judit, Mezőkövesd; Hegedűs Csaba, Pollák Gyula, Nagyatád; Lengyel Veronika, Nagybátony; Polonkai Rita, 
Nyíregyháza; Széll Gábor, Sándorfalva; Tóth Krisztina, Sárospatak; Kiss Lajos, Sárrétudvari; Horváth Anikó, Sárvár; Bakai Beá- 
ta, Sáta; Bajcsai Attila, Sopronhorpács; Bódi István, Szabadegyháza; Antal Károly, Százhalombatta; Szőllősy Zsuzsa, Szeged; 
Benedek József, Török Gergely, Szeghalom; Marczisák Gabriella, Székesfehérvár; Cserés Julianna, Szerencs; Bukri Csilla, 
la, Szigetújfalu; Gál Zsolt, Szolnok; Kelemen Kriszta, Tatabánya; Tamás Éva, Tevel; Tóth Gergely, Tura; Bagi Péter, Kiss And- 
rea, Veszprém; Bődör Judit, Pordán Mónika, Rencés Tibor, Zalaszentiván; Preiczer Adrienn, Zsira. 

Kosárka készítése triplex kartonból 


Karácsonyi meglepetésnek, de magadnak 
is készíthetsz kartonból kosárkát. 

1. Másold át a rajzot (indigóval vagy át- 
látszó papír segítségével) egy díszes cso- 
magolópapírra és egy triplex kartonpapírra. 
A vastag vonal mentén mindkettőt vágd ki. 
A díszpapírt hajtogasd be a szaggatott vo- 
nal mentén. A triplex kartont a vonalzó mel- 
lett a körző hegyével karcold meg, csak utá- 
na hajtsd be. Ezután ragaszd fel a díszpapírt 
a kartonpapírra. 


2. A lyukak helyét rajzold meg, és irodai 
lyukasztóval lyukaszd ki! A kosárka külső 
részét díszítheted rajzzal vagy matricákkal. 
Végül a lyukakat kösd össze színes fonállal! 

Tarthatsz benne apró tárgyakat, mindig 
elguruló színes golyókat, radírt stb. De ha 
megtöltöd cukorkával vagy rágóval, a test- 
véred karácsonyi ajándéka is megvan. 


Salát Anna 


Ára 15 Ft 


KER is 3 


Van valahol egy kek 
kerités, amelyik szere 
ti, ha rajzolgatnak rá.. 


nincs jdőtnje 
arra í hogy 

